Gina Pistol și Smiley, proaspeți părinți ai micuței Josephine, iau în calcul să își ducă fiica la ședințe de psiholog pentru a gestiona mai bine expunerea mediatică și pentru a-i oferi copilului o înțelegere clară asupra statutului părinților săi celebri.
Cu toate că sunt în culmea fericirii, cei doi artiști recunosc că responsabilitățile de părinți aduc și provocări noi, iar consultarea unui specialist îi va ajuta să abordeze situațiile cu transparență și să ofere o educație sănătoasă micuței Josephine, relatează Ciao.ro.
Vedeta subliniază faptul că, deși înțelege decizia altor părinți celebri, preferă să lase copilul să decidă când va fi pregătit pentru expunerea mediatică, având în vedere energia și gândurile diverse ale oamenilor în această sferă.
Protejarea copilului de această energie a devenit prioritară pentru cuplul de artiști.
"Este încă un suflet foarte tânăr. Nu știu câți oameni vor înțelege – nu vreau să o expun la această energie pe care o simți… Gândurile oamenilor care vin spre o poză sunt foarte diferite.
De ce să fac asta? Să-mi validez copilul, să primesc like-uri? Poate ea nu-și va dori asta.
Eu simt asta de când am început relația cu Andrei, ne luptăm cu tot felul de energii mai puțin bune, simțim asta. Așa simțim noi că o protejăm pe ea", a dezvăluit Gina Pistol, în cadrul podcastului realizat de Damian Drăghici.
Vezi această postare pe Instagram
Mai mult, vedeta spune că a luat deja în calcul și mersul la psiholog alături de soțul său, Smiley, dar și de cea mică, astfel încât Josephine să înțeleagă exact ce statut au părinții săi.
"Ne gândim foarte des la asta, ea vede că ne opresc oamenii pe stradă, nu știu cum o să facem.
Nașa noastră de cununie ne-a recomandat un psiholog foarte bun, special pentru a merge toți trei, special ca să știm să abordăm cea mai sănătoasă variantă pentru a-i prezenta ei treaba asta.
E greu de gestionat. Nu vreau să devină, la cum este ea, sigur n-o să devină, dar nu vreau să fie genul ăla de copil răsfățat și "bă tu știi cine e tata, cine e mama?". Trebuie să învățăm să facem treaba asta cât mai curat", a mai spus artista.